《龙江八景为康佥宪题 其七 山寺晴岚》
明代·张宁

缥缈带春霏，山深野寺微。淡随香霭散，浓映雨花飞。

困鹤惊茶灶，閒僧闭竹扉。明朝去游览，拟著薜萝衣。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。